CELEX: 32017D0464
Language: sk
Date: 2017-03-07 00:00:00
Title: Rozhodnutie Politického a bezpečnostného výboru (SZBP) 2017/464 zo 7. marca 2017 o vymenovaní veliteľa operácie EÚ pre vojenskú operáciu Európskej únie v Bosne a Hercegovine a zrušení rozhodnutia BiH/21/2014 (BiH/24/2017)

17.3.2017   
            
            
               SK
            
            
               Úradný vestník Európskej únie
            
            
               L 72/70
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/464
   zo 7. marca 2017
   o vymenovaní veliteľa operácie EÚ pre vojenskú operáciu Európskej únie v Bosne a Hercegovine a zrušení rozhodnutia BiH/21/2014 (BiH/24/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:
   
               (1)
            
            
               Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor (ďalej len „PBV“) prijímať relevantné rozhodnutia o vymenovaní veliteľa operácie EÚ.
            
         
               (2)
            
            
               PBV prijal 18. marca 2014 rozhodnutie BiH/21/2014 (2), ktorým bol za veliteľa operácie EÚ pre vojenskú operáciu Európskej únie v Bosne a Hercegovine vymenovaný zástupca hlavného veliteľa spojeneckých síl v Európe (DSACEUR) generál sir Adrian BRADSHAW.
            
         
               (3)
            
            
               NATO sa rozhodlo vymenovať za zástupcu hlavného veliteľa spojeneckých síl v Európe generálporučíka sira Jamesa EVERARDA ako náhradu za generála sira Adriana BRADSHAWA. Generálporučík sir James EVERARD začne svoju funkciu vykonávať 28. marca 2017. Generálporučík sir James EVERARD by mal od uvedeného dátumu nahradiť generála sira Adriana BRADSHAWA aj v jeho funkcii veliteľa operácie EÚ pre vojenskú operáciu Európskej únie v Bosne a Hercegovine.
            
         
               (4)
            
            
               Rozhodnutie BiH/21/2014 by sa preto malo zrušiť.
            
         
               (5)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami.
            
         
               (6)
            
            
               Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo stranami Partnerstva za mier, a ktoré následne uzavreli dvojstranné bezpečnostné dohody s NATO,
            
         PRIJAL TOTO ROZHODNUTIE:
   Článok 1
   Generálporučík sir James EVERARD sa týmto vymenúva za veliteľa operácie EÚ pre vojenskú operáciu Európskej únie v Bosne a Hercegovine od 28. marca 2017.
   Článok 2
   Rozhodnutie BiH/21/2014 sa týmto zrušuje.
   Článok 3
   Toto rozhodnutie nadobúda účinnosť 28. marca 2017.
   
      V Bruseli 7. marca 2017
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 252, 28.7.2004, s. 10.
   
      (2)  Rozhodnutie Politického a bezpečnostného výboru BiH/21/2014 z 18. marca 2014 o vymenovaní veliteľa operácie EÚ pre vojenskú operáciu Európskej únie v Bosne a Hercegovine a zrušení rozhodnutia BiH/17/2011(Ú. v. EÚ L 95, 29.3.2014, s. 29).